# בואש מפוספס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בואש מפוספס
מיון מדעי
ממלכה: | בעלי חיים
מערכה: | מיתרניים
מחלקה: | יונקים
סדרה: | טורפים
משפחה: | בואשיים
סוג: | בואש
מין: | בואש מפוספס
שם מדעי
Mephitis mephitis

בואש מפוספס (Mephitis mephitis), מין יונק אוכל כל ממשפחת הבואשיים. מין זה נפוץ ברוב צפון אמריקה שמצפון למקסיקו. זהו אחד מבעלי החיים הנודעים ביותר בקנדה ובארצות הברית.

## [עריכה] מראה

צבע גופו של הבואש המפוספס שחור, עם פס לבן לאורך כל אחד מצדדי מגופו; שני הפסים מתחברים יחדיו לאזור לבן רחב באזור העורף. במצחו פס לבן צר. גודלו בערך כגודל חתול ביתי, הוא שוקל בין 2.7 ל-6.3 ק"ג ואורך גופו (ללא הזנב) בין 33 ל-46 ס"מ. זנבו העבה מגיע לאורך של 18 עד 25 ס"מ ולפעמים קצהו לבן.

נוכחותו של בואש מפוספס מתגלת לעתים קרובות תחילה על פי ריחו. לו בלוטות רח מפותחות בפי הטבעת (האופייניים לכל הבואשיים), המסוגלות לפלוט ריח צחנה חזק כאשר הבואש המפוספס חש מאוים מפני בעל חיים אחר.

## [עריכה] התנהגות

הבואש המפוספס פעיל בעיקר בלילה. הוא מתחיל לתור אחר מזון זמן קצר לאחר שקיעת החמה, וניזון מעכברים, ביצים, נבלות, חרקים, זחלים וגרגרים. עם הזריחה, פורש הבואש המפוספס למאורה, שעשויה להיות באדמה, או תחת בניין או סלע. בעוד שהזכר דר לבדו במאורה, מספר נקבות עשויות לחיות יחדיו. במהלך הסתיו אוגרים הבואשים שומן עודף שישמשם במשך תקופת החורף, בה הם פחות פעילים, אף שאינם נכנסים לתרדמת חורף. במהלך החורף עשויים הם להישאר במאורותיהם תחת האדמה זמן רב שיכול להגיע אף ל-100 ימים ברצף. משך התקופה שבה הם פחות פעילים משתנה בהתאם למיקום הגאוגרפי - התקופה קצרה יותר בדרום, וארוכה יותר בצפון.

הבואש המפוספס מועיל כצרכן מכרסמים וחרקים, ורק לעתים נדירות ניזון מעופות משק.

## [עריכה] רבייה

הרבייה נעשית בפברואר או מרץ, ובתחילת מאי, לאחר היריון בן 63 יום, נולדים חמישה או שישה גורים. הגורים נולדים עיוורים וחרשים, ואת עינייהם פוקחים רק בגיל שלושה שבועות. במהלך שמונת עד עשרת השבועות הראשונים לחייהם מניקה האם את גוריה. הזכרים לא משתתפים בטיפול בגורים. תוחלת חייהם של הבואשים המפוספסים בטבע יכולה להגיע לעד שנתיים-שלוש, אולם ברוב המקרים הם לא שורדים את החורף הראשון. בשבי מסוגלים הבואשים לחיות עד 15 שנה.

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: בואש מפוספס

- Markku Savela - Mephitis
- North American Mammals: Mephitis mephitis
- Lioncrusher's Domain - Striped Skunk

מקור: http://he.wikipedia.org../../../%D7%91/%D7%95/%D7%90/%D7%91%D7%95%D7%90%D7%A9_%D7%9E%D7%A4%D7%95%D7%A1%D7%A4%D7%A1.html

קטגוריה: בואשיים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky